L 45/1640
FI
Euroopan unionin virallinen lehti
24.2.2022
KOMISSIO LIITE III – LAINANOTTO- JA LAINANANTOTOIMENPITEET – UNIONIN TALOUSARVIOSTA TAATTAVAT LAINANOTTO JA LAINANANTOTOIMENPITEET (ALUSTAVA)
3.
Vaikutus talousarvioon Covid-19:n leviämisellä on ollut valtava ja vaurioittava vaikutus kunkin jäsenvaltion talousjärjestelmään.
Sen vuoksi jäsenvaltioilta tarvitaan kollektiivisia panoksia unionin talousarviosta myönnettäville lainoille annettavien takausten muodossa.
Tällaiset takaukset ovat tarpeen, jotta unioni voi myöntää riittävän suuria lainoja jäsenvaltioille suurimpien paineiden kohteena olevien työmarkkinatoimen­ piteiden tukemiseen.
Jotta tällaisista lainoista johtuva ehdollinen velka olisi sopusoinnussa sovellettavan monivuotisen rahoituskehyksen ja omien varojen enimmäismäärien kanssa, jäsenvaltioiden antamien takausten olisi oltava peruuttamattomia, ehdottomia ja vaadittaessa maksettavia (on demand) ja järjestelmän vakautta olisi vahvistettava lisäsuojatoimilla.
Tällaisten takausten täydentävän roolin mukaisesti ja niiden peruuttamattomaan, ehdottomaan ja vaadittaessa maksettavaan (on demand) luonteeseen vaikuttamatta komission odotetaan, ennen jäsenvaltioiden antamiin takauksiin kohdistuvien maksuvaatimusten esittämistä, hyödyntävän omien varojen enimmäismäärän mukaisten maksumäärärahojen liikkumavaraa siinä määrin kuin komissio pitää sitä kestävänä ottaen huomioon muun muassa unionin ehdolliset kokonaisvelat, mukaan lukien asetuksella (EY) N:o 332/2002 (1) perustetun maksutasejärjestelyn puitteissa.
Asiaankuuluvan takauksiin kohdistuvan maksuvaatimuksen yhteydessä komission olisi ilmoitettava jäsenvaltioille, missä määrin käytettävissä olevaa liikkumavaraa on hyödynnetty.
Jäsenvaltioiden antamien takausten tarvetta voidaan tarkastella uudelleen, jos päästään yhteisymmärrykseen tarkistetusta omien varojen enimmäismäärästä.
Koska lainanotto- ja lainanantotoimenpiteet toteutetaan samojen edellytysten mukaisesti, vaikutus talousarvioon rajoittuu takauksen käyttämiseen tapauksessa, jossa velallinen laiminlyö takaisinmaksun.
Joulukuun 31. päivänä 2020 tämän välineen mukaisia takaisin maksamattomia lainoja oli 39 500 000 000 euroa (lainapääoma).
(1) Neuvoston asetus (EY) N:o 332/2002, annettu 18 päivänä helmikuuta 2002, järjestelystä keskipitkän ajan rahoitustuen myöntämiseksi jäsenvaltioiden maksutaseille (EYVL L 53, 23.2.2002, s. 1).